बैतूल (मध्यप्रदेश)। नौ आदिवासी युवतियों को गर्भवती होने की आशंका पर शादी करने से रोक दिया गया। ये महिलाएं मुख्यमंत्री कन्यादान योजना के तहत आयोजित सामूहिक विवाह कार्यक्रम में आई थी। चार दूल्हों को भी पहले से शादीशुदा होने के कारण विवाह मंडप में बैठने से रोका गया। कार्यक्रम में महिलाओं का गर्भ परीक्षण किए जाने की शिकायत भी मिली है। अधिकारियों ने इससे इनकार किया है। वहीं बैतूल के कलेक्टर राजेश मिश्रा ने कहा कि हरदू में कुछ महिलाओं के गर्भ परीक्षण की शिकायत मिली है। मामले की शनिवार को जांच कराऊंगा।
हरदू गांव में शुक्रवार को 400 से अधिक जोड़ों का सामूहिक विवाह हुआ। इस दौरान नौ आदिवासी युवतियों की कथित जांच के दौरान उन्हें गर्भवती पाया गया। कार्यक्रम में पूर्व मंत्री विजय शाह, विधायक गीता उइके, पूर्व सांसद प्रकाश खंडेलवाल सहित प्रशासन का अमला मौजूद था।
जनपद पंचयत बैतूल के सीईओ वीके सिंह ने कहा- कुछ महिलाओं की मांग में पहले से सिंदूर लगा हुआ था। उन्होंने पहले से शादीशुदा होने की बात स्वीकार की। नौ महिलाओं और चार पुरुषों सहित 13 जोड़ों को अपात्र होने के कारण विवाह मंडप से लौटाया गया।
चार सौ जोड़े चले जीवन के नए सफर पर
मुख्यमंत्री कन्यादान योजना के तहत शुक्रवार को हरदू में सामूहिक विवाह हुए। इस सम्मेलन में 400 से ज्यादा जोड़े परिणय सूत्र में बंधे। एक निकाह भी हुआ। मुख्यमंत्री कन्यादान योजना के तहत गरीब परिवारों की हजारों बेटियों के हाथ पीले हुए हैं। प्रदेश सरकार बेटियों के लिए जन्म से लेकर पढ़ाई लिखाई और विवाह तक का सारा खर्च उठा रही है। यह बात प्रदेश के पूर्व मंत्री कुंवर विजय शाह ने कही। उन्होंने कहा कि मुख्यमंत्री का यह संकल्प है कि भाजपा के राज में बेटियों को किसी भी तरह से मां बाप पर बोझ नहीं बनने दिया जाएगा। कन्यादान योजना से उनका यह सपना साकार हो रहा है। सरकार समाज के हर वर्ग के उत्थान के लिए संकल्पित है। श्री शाह ने नवविवाहित वर वधुओं को पौधे भेंट करते हुए परोपकार की भावना बनाए रखने और जीवन भर बुजुर्गों की सेवा करने की समझाइश दी। सभी जोड़ों को आम के पौधे भेंट किए गए। नवविवाहित जोड़ों को पूर्व सांसद हेमंत खंडेलवाल, विधायक गीता उइके,भाजपा के जिलाध्यक्ष अनिल सिंह कुशवाहा ने आशीर्वाद दिया। रामजीलाल उइके, राजा ठाकुर, नगर पंचायत अध्यक्ष सुलोचना मालवीय, संतोष मालवीय के अलावा अन्य जनप्रतिनिधि मौजूद थे।
पुरोहितों ने पढ़े मंत्र
हरदू के सामूहिक विवाह सम्मेलन में शुक्रवार को 400 से ज्यादा जोड़े के विवाह हुए। यहां एक निकाह भी हुआ। कार्यक्रम स्थल पर सभी जोड़ों ने गायत्री परिवार के पुराहितों के मंत्रोच्चार के साथ सात फेरे लिए। जनपद पंचायत में गुरुवार तक 385 जोड़ों के विवाह के लिए आवेदन प्राप्त हुए थे, लेकिन सामूहिक विवाह सम्मेलन में अन्य ब्लॉकों से वर-वधुओं के पहुंचने से आंकड़ा चार सौ तक पहुंच गया।
यह है सामूहिक विवाह की प्रक्रिया
शासन के निर्देशों के अनुसार सामूहिक विवाह सम्मेलन में आवेदन करने वाले वर-वधुओं के आवेदनों का सत्यापन सबसे पहले ग्राम पंचायत से सरपंच सचिवों से कराया जाता है। पंचायत स्तर से जनपद को आवेदन प्राप्त होने के बाद सभी आवेदन जांच के लिए महिला एवं बाल विकास विभाग को सौंपे जाते हैं। महिला बाल विकास विभाग की अनुशंसा के आधार पर ही वर वधुओं को पात्र या अपात्र मना जाता है।
बीते 24 घंटे की खास खबरें
तेरहवीं आज: जब सज रही थी महेंद्र कर्मा चिता तो बेटा दिल्लीमें साकार कर रहा था पिता का सपना
फिक्सिंग में दाऊद ने निभाई थी सक्रिय भूमिका, कुंद्रा का खत्महो सकता है 'राज'
जिया खान के प्रेमी सूरज को लेकर सलमान बना रहे हैं नईफिल्म!
आपके फेसबुक, ई-मेल पर अमेरिका की जासूसी
फिर शर्मसार हुआ खेल जगत, नेशनल कैंप में सेक्स करते पकड़ेगए खिलाड़ी
गोवा में भाजपा नेताओं की मस्ती: गौर ने देखा हॉट डांस, क्रूज केकिसी गुप्त हिस्से में हो गए 'गुम'
ट्रेनों में बढ़ाया जाएगा आरएसी का कोटा
यहां तत्काल टिकट के लिए बहता है लोगों का खून, तस्वीरों मेंदेखिए खुलासा
ओरल सेक्स ही नहीं, इन कारणों से भी हो सकता है मुंह या गले काकैंसर
सलमान पर हावी हुई उम्र, पर्दे पर दिखाए थे नकली सिक्स पैकएब्स!
पाकिस्तान की दगाबाजी: नवाज ने की शांति की बात, फौजियों नेली हमारे जवान की जान
39 तस्वीरों में देखें रूसी प्रधानमंत्री व्लादिमीर पुतिन का जिंदादिलअंदाज
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva